Devon (period)
Devon je sistem i period geološke vremenske skale koji pripada paleozojskoj eri. Paleozoik je podijeljen u šest perioda od kojih je devon četvrti, nakon silura, a i spred karbona. Započeo je prije oko 417 miliona godina, a završio prije oko 354 miliona godina.Imenovan je po Devonu, županiji koja se nalazi na poluotoku Cornwall, na jugozapadu Engleske, gdje su škotski geolog Roderick Murchison i njegov engleski kolega Adam Sedgwick identificirali ovaj sistem, 1839. U pogledu paleogeografije, nastala kopna su završila raspoređivanje između superkontinenta na jugu, Gondwana, i još jednog na sjeveru, u visini ekvatora, nazvanog Laurusia. Počeo je u koliziji dva kratona, Laurentia i Baltik, u početku razdvojena okeanskim barijerama. Dugoročno gledano, oba se kasnije konvergiraju formirajući jedini superkontinent koji se zove Pangea. U okeanima primitivni morski psi postaju mnogobrojniji nego za vrijeme silura, a pojavljuju se prve ribe, Sarcopterygii i Osteichthyes (košljoribe). Veliki koralni grebeni, trilobiti i Brachiopoda još uvijek su česti, a pojavljuju se prvi mehkušci, amoniti. Na kopnu se šire Spermatophyta (biljke sa sjemenom) tvoreći ogromne šume. Za vrijeme devona, prije otprilike 365 miliona godina, nastaju prvi vodozemci. Također se razgranava nekoliko linija kopnenih Arthropoda (člankonožaca). Na kraju razdoblja došlo je do masovnog devonskog izumiranja, što je ozbiljno uticalo na morski život. Za vrijeme devona, u nekim područjima formirana su nalazišta nafte i prirodnog plina.